महिलाओं को दी कानूनी जानकारी
कुचामन सिटी| ताल्लुकाविधिक सेवा समिति की ओर से मेहरों की ढाणी में अंतरराष्ट्रीय महिला दिवस के उपलक्ष्य में विधिक चेतना शिविर का आयोजन किया गया। शिविर में महिलाओं के नैसर्गिक अधिकारों एवं महिलाओं के उत्थान को लेकर जानकारी दी गई। बार संघ प्रवक्ता ओमप्रकाश पारीक ने बताया कि शिविर में महिलाओं को उनके अधिकारों कानूनी प्रावधानों के बारे में जानकारी दी गई। कार्यक्रम को संबोधित करते हुए बार संघ सचिव दौलत खान ने महिलाओं को कानून की जानकारी दी। इस अवसर पर बार संघ सदस्य दराब खां, महेश पारीक, मनीष शर्मा, रिषभ शर्मा, माणकचंद सुंदरिया, मुस्ताक खां, ताल्लुका विधिक सेवा समिति सचिव रामवतार मीणा, फिरोज खां आदि मौजूद थे।
hin_Deva hin_Deva